ለ7ኛው የብሔር ብሔረሰቦችና ህዝቦች ቀን በዓል ዝግጅት ኮሚቴ ተቋቋመ
አዲስ አበባ፤ ሐምሌ 10/2005 (ዋኢማ) – በሚቀጥለው አመት በሶማሌ ክልል ለሚካሄደው የ7ኛው የብሔር ብሔረሰቦችና ህዝቦች ቀን በዓልን በድምቀት ለማክበር የኪነ-ጥበብ ባለሞያዎችን ያካተተ ኮሚቴ ተቋቋመ፡፡ የኮሚቴው ሰብሳቢ ሰርፀ ፍሬስብሃት በሚቀጥለው ነሃሴ 9/2005 ዓ.ም ታላቅ የሥነ-ጥበባት፣ የምርምር፣ የመድረክ ትዕይንቶች እና ዓውደ ጥናት እንደሚካሄድ ገልጿል፡፡የኮሚቴው ምክትል ሰብሳቢ ተስፋዬ ሽመልስ በበኩሉ የኪነ-ጥበብ ሞያ የህዝብ ለህዝብ ግንኙነትን ለማጠናከር ያለውን ጠቀሜታ የሚያጎሉ ተግባራትን ለማከናወን እየተሰራ ነው ብሏል፡፡ከግንቦት 26 እስከ ሰኔ 3/2005 ዓ.ም ድረስ በሶማሌ ክልል የተደረገውን ጉብኝት ያስተባበረው የፌዴሬሽን ምክር ቤት አፈ-ጉባዔ አቶ ካሣ ተክለብርሃን የህዝብ ለህዝብ ግንኙነትን ለማጠናከር የሚደረጉ የሐገርህን እወቅ ጉብኝቶች ቀጣይነት እንደሚኖራቸውም ገልጸዋል፡፡